Vinsono masyvas

Vinsono masyvas – aukščiausias Antarktidos kalnas, siekiantis 4892 m aukštį."Vinson Massif" Peakbagger.com. Nuoroda tikrinta 2011-10-26. Vinsono masyvas yra Elsvorto kalnų dalis. Šis masyvas yra apie 1200 km atitolęs nuo Pietų ašigalio. 1961 m. Vinsono masyvas buvo pavadintas Jungtinių Valstijų Atstovų rūmų nario Carl Vinson garbei.

2006 m. buvo nutarta, kad Vinsono masyvas ir Vinsono kalnas yra skirtingi objektai.Stewart, J. (2011) Antarctic An Encyclopedia McFarland & Company Inc, New York.  1776 pp. .

Vinsono kalnas yra 4892 m aukščio. Šis aukštis išmatuotas 2004 m., naudojantis GPS sistemomis.Craddock Massif and Vinson Massif Remeasured  Jis yra šiaurinėje pačio masyvo dalyje.

Pirmą kartą Vinsono masyvą pastebėjo JAV karinio lėktuvo įgula 1958 m. Pirmą kartą į kalną 1966 m. įkopė JAV alpinistas Nicholas Clinch. 1994 m. gruodžio 5 d. į viršūnę įkopė ir ten Lietuvos trispalvę iškėlė lietuvių alpinistas Vladas Vitkauskas.7 alpinisto Vlado Vitkausko žygdarbiai (delfi.lt) 2001 m. ekspedicija pirmą kartą įkopė į masyvą rytiniu maršrutu ir pirmą kartą išmatavo masyvo aukštį naudojant GPS sistemas. Iki 2010 m. vasario į Vinsono masyvą bandė įkopti 1400 alpinistų.Summit of Antarctica, 4897m

Įkopimas į Vinsono kalną nėra techniškai sudėtingas, tačiau sukelia kitų Antarktidai priklausančių sunkumų. Ši viršūnė yra įtraukta į Septynių viršūnių sąrašą. Kelios įmonės siūlo įkopimo į Vinsoną paslaugas, kurios žmogui kainuoja apie 45 000 dolerių, įskaitant transportavimą iš Čilės.

 Šaltiniai 

Kategorija:Antarktidos kalnai